Broj: 01-01-922/20

Datum: 28.12.2020. godine

**PRIJEDLOG**

Na osnovu člana 29. Zakona o naučnoistraživačkoj djelatnosti („Službene novine Kantona Sarajevo“, br. 26/16), na 3. elektronskoj sjednici održanoj dana 28.12.2020. godine Vijeće *donosi*

**O D L U K U**

 o izboru u naučno zvanje

 I

Dr. sc. **Sanja Gladanac-Petrović** bira se u zvanje naučnog saradnika za oblast moderne historije na Institutu za historiju Univerziteta u Sarajevu.

 II

Izbor u naučno zvanje vrši se na period od pet (5) godina.

 III

Odluka je konačna i stupa na snagu danom donošenja.

***O b r a z l o ž e nj e***

Na sjednici Vijeća Instituta za historiju održanoj 28. 12. 2020. godine razmatran je Izvještaj Komisije za izbor u zvanje naučnog saradnika od 23. 12. 2020. godine. Komisija u sastavu dr. Edin Radušić, redovni profesor na Filozofskom fakultetu Univerziteta u Sarajevu – predsjednik Komisije, dr. Zijad Šehić, redovni profesor na Filozofskom fakultetu Univerziteta u Sarajevu – član Komisije, dr. Dženita Rujanac, naučni saradnik Instituta za historiju – član Komisije jednoglasno je konstatovala da prijavljeni kandidat ispunjava sve uslove za izbor u naučno zvanje traženo konkursom te je predložila Vijeću Instituta da prihvati prijedlog Komisije za izbor u zvanje i sačini prijedlog Odluke o izboru i uputi Senatu Univerziteta na dalje postupanje.

Vijeće je jednoglasno utvrdilo pozitivan prijedlog odluke o izboru.

Shodno članu 29. Zakona o naučnoistraživačkoj djelatnosti, Vijeće Instituta predlaže Senatu Univerziteta u Sarajevu izbor u naučno zvanje kao u dispozitivu odluke.

Dostavljeno:

1. Senatu Univerziteta u Sarajevu
2. Evidencija Vijeća
3. Sekretarijat
4. a/a  **DIREKTOR:**

 dr. Sedad Bešlija